ວັນທີ 6 ທັນວາ, ທ່ານນາຍົກລັດຖະມົນຕີ ລາຊະອານາຈັກ ກຳປູເຈຍ Samdech Akka Moha Sena Padei Techo Hunsen ນຳໜ້າຄະນະຜູ້ແທນຂັ້ນສູງລັດຖະບານ ລາຊະອານາຈັກ ກຳປູເຈຍ ເລີ່ມຕົ້ນການຢ້ຽມຢາມ ຫວຽດນາມ ຢ່າງເປັນທາງການ ໃນລະຫວ່າງວັນທີ 6 – 8 ທັນວາ 2018, ຕາມຄຳເຊື້ອເຊີນຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ.
ນີ້ແມ່ນການຢ້ຽມຢາມສັນຖະວະໄມຕີຄັ້ງທຳອິດຂອງທ່ານນາຍົກລັດຖະມົນຕີ Samdech Hunsen, ພາຍຫຼັງທີ່ລັດຖະບານ ລາຊະນາຈັກ ກຳປູເຈຍ ຊຸດທີ VI ໄດ້ຮັບການສ້າງຕັ້ງໃນເດືອນ ກັນຍາ ຜ່ານມາ. ເລື່ອງເລືອກເຟັ້ນ ປະເທດບ້ານໃກ້ເຮືອນຄຽງ ຫວຽດນາມ ແມ່ນປະເທດທຳອິດໄປຢ້ຽມຢາມ ພາຍຫຼັງໄດ້ຮັບໄຊຊະນະໃນການເລືອກຕັ້ງ ໄດ້ສະແດງໃຫ້ເຫັນການຖືເປັນສຳຄັນຂອງລັດຖະບານລາຊະອານາຈັກ ກຳປູເຈຍ ຕໍ່ການພົວພັນມິດຕະພາບກັບ ຫວຽດນາມ. ໃນການຢ້ຽມຢາມ, ສອງຝ່າຍໄດ້ແລກປ່ຽນຫຼາຍບັນຫາສອງຝ່າຍ ແລະ ຫຼາຍຝ່າຍ, ເພື່ອແນໃສ່ນຳການພົວພັນຮ່ວມມືສອງປະເທດໃຫ້ນັບມື້ນັບເລິກເຊິ່ງ ແລະ ມີປະສິດທິຜົນ.
(ແຫຼ່ງຄັດຈາກ VOV)